
1. Vispārīgā informācija
1.1. Pasūtītājs

SIA “Pļaviņu Komunālie pakalpojumi”
Reģistrācijas Nr. 48703000457
Daugavas iela 43, Pļaviņas, Aizkraukles novads, LV– 5120
Tālruņa Nr. +371 20245505
e-pasta adrese: info@plavinukomunalie.lv 
AS „Swedbank”, kods: HABALV22, konts: Nr. LV21HABA0551028056501
Līgumslēdzējs un maksātājs 

SIA “Pļaviņu Komunālie pakalpojumi”

Reģistrācijas Nr. 48703000457
Daugavas iela 43, Pļaviņas, Aizkraukles novads, LV– 5120
Tālruņa Nr. +371 20245505
e-pasta adrese:  info@plavinukomunalie.lv
Kontaktpersona jautājumos par iepirkuma nolikumu: SIA “Pļaviņu Komunālie pakalpojumi”  juriste Liene Kārkla, tālr. +371 27857629, e-pasts: liene.karkla@online.lv.

Kontaktpersona jautājumos par iepirkuma nolikumam pievienotajām tehniskajām specifikācijām: SIA “Pļaviņu Komunālie pakalpojumi” namu pārzine Sanita Kirolova, e-pasts:  sanita.kirilova@online.lv, tālrunis: +371 29218133.
Iepirkuma identifikācijas numurs

PlavinuKP 2024/04/ERAF
1.2. Konkursa dokumentu pieejamība un saņemšanas iespējas
Konkursa dokumenti ir brīvi un tieši elektroniski pieejami Elektronisko iepirkumu sistēmas (turpmāk – EIS) e-konkursu apakšsistēmā, pasūtītāja profilā https://www.eis.gov.lv/EKEIS/Supplier/Organizer/19309. 
1.3. Informācijas apmaiņa
1.3.1. Informācijas apmaiņa starp pasūtītāju un ieinteresēto personu notiek latviešu valodā saskaņā ar Publisko iepirkumu likuma 38.pantu.
1.3.2. Jebkura papildu informācija, kas tiks sniegta saistībā ar šo iepirkuma procedūru, tiks publicēta pasūtītāja pircēja profilā EIS e-konkursu apakšsistēmā pasūtītāja profilā (https://www.eis.gov.lv/EKEIS/Supplier/Organizer/19309). Ieinteresētajam pretendentam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniska pieeja.
1.3.3. Ja ieinteresētā persona ir laikus pieprasījusi papildu informāciju par konkursa dokumentos iekļautajām prasībām, komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
1.3.4. Atbildes uz ieinteresēto personu jautājumiem tiek nosūtītas jautājuma uzdevējam un publicētas pasūtītāja pircēja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/19309.
1.4. Piedāvājuma iesniegšanas un atvēršanas vieta, datums, laiks un kārtība

1.4.1. Ievērojot Publisko iepirkumu likuma 39.panta pirmajā daļā noteikto, piedāvājumi ir iesniedzami tikai elektroniski EIS e-konkursu apakšsistēmā līdz EIS iepirkuma sadaļā “Termiņi” noteiktajam piedāvājumu iesniegšanas termiņam. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem. 
1.4.2. Piedāvājumu atvēršana notiks SIA “Pļaviņu Komunālie pakalpojumi” 2.stāva 9.kabinetā, Daugavas ielā 43, Pļaviņās, Aizkraukles novadā, pēc piedāvājumu iesniegšanas termiņa beigām, atbilstoši Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 15.punktā noteiktajai kārtībai, izmantojot tīmekļvietnē www.eis.gov.lv pieejamos rīkus.

1.4.3. EIS e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām EIS ir jāievada elektroniskā atslēga un jāveic piedāvājuma atšifrēšana dokumenta atvēršanai.
1.4.4. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmei tiešsaistes režīmā EIS e-konkursu apakšsistēmā. 
1.4.5. Piedāvājumu atvēršanas sanāksmes protokols tiek publicēts pasūtītāja pircēja profilā https://www.eis.gov.lv/EKEIS/Supplier/Organizer/19309.

1.4.6. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā.
1.4.7. Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumus vai nav iespējams nodrošināt piedāvājumu drošību, pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 13.punktā noteiktajā kārtībā.
1.5. Piedāvājuma noformējuma prasības
1.5.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

1.5.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās formas;
1.5.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.5.2. Sagatavojot piedāvājumu, pretendents ievēro, ka:

1.5.2.1. iesniedzamie dokumenti jāaizpilda tikai elektroniski, atsevišķos elektroniskos dokumentos ar Microsoft Office rīkiem lasāmā formātā;

1.5.2.2. iesniedzot piedāvājumu, pretendents dokumentus pēc saviem ieskatiem ir tiesīgs parakstīt ar EIS piedāvāto elektronisko parakstu vai ar drošu elektronisko parakstu, ievērojot, ka dokumentus paraksta pretendenta paraksttiesīga amatpersona vai pilnvarota persona, un, ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem

1.5.3. Piedāvājums jāsagatavo latviešu valodā. Piedāvājumā iekļautajiem dokumentiem jābūt skaidri salasāmiem. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši Ministru kabineta 2000.gada 22.augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”.

1.5.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.5.5. Pretendents kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām ir tiesīgs iesniegt Eiropas vienoto iepirkuma procedūras dokumentu, turpmāk – EVIPD. Ja pretendents izvēlējies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu EVIPD par katru tās dalībnieku. 
1.5.6. Iesniedzot EVIPD, piegādātājs vadās no PIL 49.panta regulējuma. EVIPD veidlapas paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu EVIPD un tā ir pieejama interneta vietnē http://espd.eis.gov.lv.
1.5.6. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.5.7. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas konkursā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu 15 (piecpadsmit) dienu laikā pēc Publisko iepirkumu likuma 60.panta sestajā daļā minētā nogaidīšanas termiņa beigām, kad iepirkuma komisijas lēmums par līguma slēgšanas tiesību piešķiršanu kļuvis nepārsūdzams.

1.6. Piedāvājuma nodrošinājums

1.6.1. Pretendentam ir jāpievieno piedāvājumam no savas puses neatsaucams piedāvājuma nodrošinājums 1000,00 EUR (viens tūkstotis euro 00 centi).
1.6.2. Piedāvājuma nodrošinājuma termiņš – 120 (viens simts divdesmit) dienas, skaitot no piedāvājumu atvēršanas dienas vai līdz Publisko iepirkumu likuma, turpmāk – PIL, 50.panta piektās daļas 3.punktā noteiktajam, bet attiecībā uz pretendentu, kura piedāvājums izraudzīts saskaņā ar piedāvājuma izvēles kritēriju, līdz PIL 50.panta septītajā daļā noteiktajam. 
1.6.3. Piedāvājuma nodrošinājums iesniedzams kā bankas garantija vai apdrošināšanas polise, kurā ietvertie nosacījumi atbilst nolikuma 1.6.punkta apakšpunktu prasībām, ar norādi: “Daudzdzīvokļu dzīvojamās mājas Daugavas ielā 111, Pļaviņās, Aizkraukles novads energoefektivitātes paaugstināšanas būvdarbi”, iepirkuma identifikācijas Nr. PlavinuKP 2024/04/ERAF, piedāvājuma nodrošinājums”, vai kā iemaksa nolikuma 1.6.1.punktā noteiktās naudas summas apmērā SIA “Pļaviņu Komunālie pakalpojumi” depozīta kontā (Banka: AS “Swedbank”, kods: HABALV22, konts: Nr. LV21HABA0551028056501), ar norādi: “Daudzdzīvokļu dzīvojamās mājas Daugavas ielā 111, Pļaviņās, Aizkraukles novads energoefektivitātes paaugstināšanas būvdarbi”, iepirkuma identifikācijas Nr. PlavinuKP 2024/04/ERAF, piedāvājuma nodrošinājums”.
1.6.4. Bankas garantijai jāietver šādi noteikumi:

1.6.4.1. garantijas devējam jāapņemas samaksāt pasūtītājam garantijas summu bezstrīdus kārtībā pēc pasūtītāja pirmā pieprasījuma PIL 50.panta sestās daļas 1. un 3.punktā noteiktajos gadījumos;

1.6.4.2. garantijai jābūt spēkā iepirkuma nolikuma 1.6.2.punktā noteiktajā termiņā;

1.6.4.3. garantijai jābūt no pretendenta puses neatsaucamai;

1.6.4.4. pasūtītājam nav jāpieprasa piedāvājuma nodrošinājuma summa no pretendenta pirms pieprasījuma iesniegšanas bankai, un  piedāvājuma nodrošinājuma devējam jāizmaksā pasūtītājam piedāvājuma nodrošinājums pēc pirmā pieprasījuma, pārskaitījuma veidā uz Pasūtītāja norādīto kontu, nepieprasot nekādus papildu pierādījumus vai paskaidrojumus;

1.6.4.5. piedāvājuma nodrošinājuma summas izmaksas termiņš ir ne vēlāk kā 5 (piecas) darba dienas no pieprasījuma iesniegšanas dienas;

1.6.4.6. Garantijai piemērojami Starptautiskās tirdzniecības kameras noteikumi „The ICC Uniform Rulesfor Demand Guarantees”, ICC Publication No. 758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

1.6.5.  Apdrošināšanas polisei jāatbilst un tajā jābūt ietvertiem šādiem noteikumiem:

1.6.5.1. apdrošinātājam jāapņemas samaksāt pasūtītājam piedāvājuma nodrošinājuma summu bezstrīdus kārtībā pēc pasūtītāja pirmā pieprasījuma PIL 50.panta sestās daļas 1. un 3.punktā noteiktajos gadījumos;

1.6.5.2. apdrošināšanas polisei jābūt spēkā iepirkuma nolikuma 1.6.2.punktā noteiktajā termiņā un izpildāmai no piedāvājuma atvēršanas brīža, t.i., apdrošināšanas prēmijai jābūt samaksātai uz piedāvājuma iesniegšanas brīdi, ko pierāda piedāvājumā iekļautais samaksu apliecinošais dokuments;

1.6.5.3. polisei jābūt no pretendenta puses neatsaucamai;

1.6.5.4. pasūtītājam nav jāpieprasa piedāvājuma nodrošinājuma summa no pretendenta pirms pieteikuma iesniegšanas apdrošinātājam, un  piedāvājuma nodrošinājuma devējam jāizmaksā pasūtītājam piedāvājuma nodrošinājums pēc pirmā pieprasījuma uz Pasūtītāja norādīto kontu, nepieprasot nekādus papildu pierādījumus vai paskaidrojumus;

1.6.5.5. piedāvājuma nodrošinājuma summas izmaksas termiņš ir ne vēlāk kā 5 (piecas) darba dienas no pieprasījuma iesniegšanas dienas;

1.6.5.6. prasības un strīdi, kas saistīti ar apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

1.6.6.  Ja piedāvājuma nodrošinājums ir noteiktās naudas summas iemaksa pasūtītāja norādītajā kontā:

1.6.6.1. nolikuma 1.6.1.punktā noteiktā naudas summa ir jāiemaksā pilnā apjomā SIA “Pļaviņu Komunālie pakalpojumi” depozīta kontā LV21HABA0551028056501 (AS „Swedbank”) līdz piedāvājumu iesniegšanas termiņa beigām, maksājuma uzdevumā norādot: „Daudzdzīvokļu dzīvojamās mājas Daugavas ielā 111, Pļaviņās, Aizkraukles novads energoefektivitātes paaugstināšanas būvdarbi”, iepirkuma identifikācijas Nr. PlavinuKP 2024/04/ERAF, piedāvājuma nodrošinājums”;
1.6.6.2. par iemaksātu piedāvājuma nodrošinājumu tiks atzīts tikai tāds maksājums, kas līdz piedāvājumu atvēršanas brīdim ir saņemts pasūtītāja norādītajā depozīta kontā;
1.6.6.3. maksājuma dokumentu, kas apliecina piedāvājuma nodrošinājuma iemaksu, iekļauj pie pretendenta kvalifikācijas un atlases dokumentiem;
1.6.6.4. iemaksāto piedāvājuma nodrošinājuma summu pilnā apjomā pasūtītājs atmaksā pretendentam pēc iepirkuma līguma noslēgšanas vai piedāvājuma nodrošinājuma derīguma termiņa beigām, kā arī gadījumos, kad iepirkuma komisija pieņems lēmumu par iepirkuma procedūras pārtraukšanu vai izbeigšanu bez rezultāta, pēc tam, kad būs beidzies Publisko iepirkumu likumā noteiktais komisijas lēmuma apstrīdēšanas termiņš. Pasūtītājs veiks pārskaitījumu 10 (desmit) dienu laikā pēc jebkura no iepriekš minēto apstākļu iestāšanās dienas. Attiecībā uz pretendentu, kuram tiks piešķirtas iepirkuma līgums slēgšanas tiesības, piedāvājuma nodrošinājums tiks atmaksāts pēc tam, kad tas iesniegs iepirkuma dokumentācijā paredzēto saistību izpildes nodrošinājumu.
2. Informācija par iepirkuma priekšmetu
2.1. Iepirkuma priekšmeta apraksts

2.1.1. Iepirkuma priekšmets ir daudzdzīvokļu dzīvojamās mājas Daugavas ielā 111, Pļaviņās, Aizkraukles novadā energoefektivitātes paaugstināšanas būvdarbi saskaņā ar iepirkuma nolikuma 1.pielikumā noteiktajiem darbu apjomiem un BRK PROJEKTI SIA izstrādāto būvprojektu „Daudzdzīvokļu dzīvojamās mājas Daugavas ielā 111, Pļaviņās, Aizkraukles novads energoefektivitātes paaugstināšana”. 
2.1.2. Daudzdzīvokļu dzīvojamajā mājā Daugavas ielā 111, Pļaviņās, Aizkraukles novads visi dzīvokļi pieder īpašniekiem. Dzīvokļos piekļūšana tiks nodrošināta. Darbi būs jāpielāgo un jāsaskaņo ar dzīvokļu īpašniekiem.

2.1.3. CPV kods: 45000000-7 (celtniecības darbi), papildus CPV kodi: 45454100-5 (atjaunošanas pakalpojumi), 45454000-4 (pārbūves darbi).
2.1.4. Pretendents drīkst iesniegt tikai vienu piedāvājumu par visu iepirkuma priekšmeta apjomu. Netiks izskatīti piedāvājumi, kurus pretendents būs sadalījis sīkāk.
2.1.5. Pretendents nevar iesniegt piedāvājuma variantus.
2.2. Līguma izpildes termiņš: 12 (divpadsmit) mēneši no līguma noslēgšanas dienas. Līgums tiks slēgts tikai pēc Akciju sabiedrības “Attīstības finanšu institūcija Altum” Granta piešķiršanas.
2.3. Līguma izpildes vieta: Daugavas iela 111, Pļaviņas, Aizkraukles novads.
2.4. Darbu izpildes līdzfinansēšana paredzēta Eiropas Reģionālās attīstības fonda programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. pasākuma “Veicināt energoefektivitātes paaugstināšanu dzīvojamās ēkās”, ALTUM projekta Nr. DME2 – 117 “Energoefektivitātes paaugstināšana Daugavas ielā 111, Pļaviņās, Aizkraukles novadā” ietvaros.
2.5. Garantijas ieturējums un nodrošinājums 
2.5.1.  No katra maksājuma, tiek  veikts ieturējums procentuāli būvdarbu veicēja veikto darbu apjomam atbilstoši 2% (divi procenti) garantijas laika nodrošinājuma apmēram no līgumcenas.

2.5.2.  Līguma izpildes laikā ieturēto garantijas laika nodrošinājuma summu atmaksā 30 (trīsdesmit) dienu laikā pēc objekta ekspluatācijā nodošanas akta apstiprināšanas dienas, bankas garantijas vai apdrošināšanas polises par garantijas laika nodrošinājumu 2% (divi procenti) apmērā no līgumcenas iesniegšanas un rēķina saņemšanas. Garantijas laika nodrošinājums iesniedzams 15 (piecpadsmit) darba dienu laikā no brīža, kad objekts tiek pieņemts ekspluatācijā atbilstoši normatīvo aktu prasībām.
2.5.3. Garantijas laika nodrošinājums iesniedzams kā bankas garantija (galvojums) vai apdrošināšanas polise (apdrošināšanas prēmijai jābūt samaksātai uz polises iesniegšanas brīdi, ko pierāda samaksu apliecinošais dokuments) par garantijas laika nodrošinājuma summu euro (EUR), kuras nosacījumi atbilst konkursa dokumentos noteiktām prasībām. Garantijas laika nodrošinājumu izsniedz banka vai apdrošināšanas sabiedrība, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā. 

2.6. Garantijas termiņš – garantija izpildītajiem būvdarbiem ir 60 (sešdesmit) mēneši no būves pieņemšanas ekspluatācijā.
3. Prasības pretendentiem
3.1. Pretendentu atlases noteikumi

3.1.1. Pretendents, visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) ir reģistrēti komercreģistrā (vai līdzvērtīgā reģistrā ārvalstīs, ja attiecīgās valsts normatīvie akti paredz reģistrāciju) atbilstoši attiecīgās valsts normatīvo aktu prasībām.

3.1.2. Attiecībā uz pretendentu nav iestājies neviens no PIL 42.panta pirmajā daļā norādītajiem izslēgšanas noteikumiem, un nav tādu apstākļu, kuri pretendentam liegtu piedalīties iepirkuma procedūrā saskaņā ar PIL prasībām. Prasības attiecināmas arī uz personālsabiedrību un visiem personālsabiedrības biedriem (ja pieteikumu iesniedz personālsabiedrība), personu apvienības visiem dalībniekiem (ja pieteikumu iesniedz personu apvienība), kā arī uz apakšuzņēmējiem (ja pretendents plāno piesaistīt apakšuzņēmēju, kura veicamo darbu vai sniedzamo pakalpojumu daļa ir vismaz 10% vai balstās uz tā iespējām).
3.1.3. Pretendentam jābūt reģistrētam Latvijas Republikas Būvkomersantu reģistrā saskaņā ar Būvniecības likumu un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi” ar tiesībām pašam veikt vismaz ēku būvdarbu vadīšanu, ko apliecina pretendenta reģistrācijas fakts Būvkomersantu reģistrā ar komercdarbības sfēru “Ēku būvdarbu vadīšana”, vai, ja pretendents ir ārvalstīs reģistrēts uzņēmums, tam jābūt reģistrētam līdzvērtīgā reģistrā ārvalstīs atbilstoši attiecīgās valsts normatīvajiem aktiem, ja attiecīgās valsts normatīvie akti šādu reģistrāciju paredz. Ārvalstu komersantam, līguma slēgšanas tiesību piešķiršanas gadījumā, uz iepirkuma līguma noslēgšanas brīdi saskaņā ar Būvniecības likuma 22.pantu būs jābūt reģistrētam Latvijas Republikas Būvkomersantu reģistrā, norādot vismaz vienu būvspeciālistu reģistrā reģistrētu atbilstošās darbības sfēras, kurā tas veiks darbus, būvspeciālistu. 
3.1.4. Nolikuma 3.1.1. – 3.1.3.punktā noteiktās prasības attiecināmas arī uz personālsabiedrību un visiem personālsabiedrības biedriem (ja pieteikumu iesniedz personālsabiedrība) vai visiem personu apvienības dalībniekiem (ja pieteikumu iesniedz personu apvienība), kā arī apakšuzņēmējiem (ja pretendents plāno piesaistīt apakšuzņēmēju vai balstās uz tā iespējām), kas izpildīs darbus vai sniegs pakalpojumus, kuru veikšanai nepieciešama attiecīga reģistrācija Latvijas Republikas Būvkomersantu reģistrā.
3.1.5. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. 
3.1.6. Pretendenta norādītie apakšuzņēmējs/-i apliecina savu piedalīšanos līguma izpildē. Apliecinājumu ir parakstījusi persona, kurai ir pārstāvības tiesības.
3.2. Prasības attiecībā uz pretendenta tehniskajām un profesionālajām spējām 
3.2.1. Pretendentam 5 (piecu) iepriekšējo gadu laikā (skaitot līdz piedāvājumu iesniegšanas termiņam) ir pieredze vismaz 1 (viena) būvdarbu līguma izpildē, kura ietvaros ir veikta ēkas energoefektivitātes paaugstināšanas darbi ar fasādes siltināšanas kopējo platību līguma ietvaros vismaz 1000 m2 (viens tūkstotis kvadrātmetri). Objektam ir jābūt nodotam ekspluatācijā atbilstoši normatīvo aktu prasībām. 
3.2.2. Pretendenta rīcībā ir šādi kvalificēti un sertificēti speciālisti, kuri līguma noslēgšanas gadījumā darbosies līguma izpildē:

3.2.2.1. sertificēts speciālists ēku būvdarbu vadīšanā, kurš līguma noslēgšanas gadījumā darbosies līguma izpildē kā atbildīgais būvdarbu vadītājs un kuram 5 (piecu) iepriekšējo gadu laikā (skaitot līdz piedāvājumu iesniegšanas termiņam) ir pieredze 1 (viena) tāda līguma izpildē, kura ietvaros tas ir vadījis ēkas fasādes energoefektivitātes paaugstināšanas būvdarbus ar fasādes siltināšanas kopējo platību līguma ietvaros vismaz 1000 m2 (viens tūkstotis kvadrātmetri). Objektam ir jābūt nodotam ekspluatācijā atbilstoši normatīvo aktu prasībām;
3.2.2.2. sertificētu speciālistu siltumapgādes, ventilācijas un gaisa kondicionēšanas sistēmu būvdarbu vadīšanā;
3.2.2.3. sertificēts speciālists elektroietaišu izbūves darbu vadīšanā.
3.2.3. Pretendenta piesaistītajiem speciālistiem ir darba tiesiskās attiecības ar pretendentu, vai tā norādītajiem apakšuzņēmējiem, vai tie ir apliecinājuši savu dalību līguma izpildē, ja pretendentam tiks piešķirtas līguma slēgšanas tiesības
4. Iesniedzamie dokumenti 
4.1. Kvalifikācijas dokumenti 

4.1.1. Pretendenta pieteikums dalībai konkursā. Pieteikumu sagatavo atbilstoši nolikumam pievienotajai formai (2.pielikums). Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība jebkurā to kombinācijā, pieteikums jāparaksta katra personu apvienības dalībnieka pārstāvim ar pārstāvības tiesībām vai tā pilnvarotai personai, pieteikumā norādot personu, kura pārstāv personu apvienību konkursā, kā arī katras personas atbildības apjomu. Ja pretendents ir personālsabiedrība (pilnsabiedrība vai komandītsabiedrība) pieteikumā jānorāda visus sabiedrības biedrus.
4.1.2. Ārvalstu uzņēmumiem (t.sk. arī apakšuzņēmējiem, piegādātāju apvienības dalībniekiem vai personālsabiedrības biedriem, kas ir ārvalstī reģistrēti) kompetentas attiecīgās valsts institūcijas izsniegta dokumenta kopija, kas apliecina, ka pretendents ir reģistrēts likumā noteiktajos gadījumos un likumā noteiktajā kārtībā, ja attiecīgās valsts normatīvie akti paredz reģistrāciju. Gadījumā, ja ārvalstu uzņēmumam nav šāda dokumenta kopijas vai tā izsniegšanu neparedz reģistrācijas valsts normatīvie akti, piedāvājumā jānorāda atsauce uz tīmekļa vietnes adresi un precīzs links, kur pasūtītājs var pārbaudīt ārvalstu uzņēmuma reģistrācijas faktu. Latvijā reģistrēta Pretendenta atbilstību Nolikuma 3.1.1.apakšpunkta prasībām Pasūtītājs pārbaudīs, informāciju iegūstot no Latvijas Republikas Uzņēmumu reģistra tīmekļvietnes www.ur.gov.lv.
4.1.3.  Ārvalstu uzņēmumiem (t.sk. arī apakšuzņēmējiem, piegādātāju apvienības dalībniekiem vai personālsabiedrības biedriem, kas ir ārvalstī reģistrēti) dokumenta kopija, kas apliecina paraksttiesīgās amatpersonas tiesības pārstāvēt attiecīgo juridisko personu.

4.1.4. Ja piedāvājuma dokumentus paraksta pretendenta paraksttiesīgās personas pilnvarota persona, tad pievieno attiecīgas pilnvaras kopiju, kas apliecina dokumentus parakstījušās personas tiesības pārstāvēt pretendentu iepirkuma ietvaros.

4.1.5. Ja pretendents ir personu apvienība, pretendentam ir jāiesniedz visu apvienības dalībnieku parakstīts saistību raksts (protokols, vienošanās, dibināšanas līgums vai cits dokuments), kurš nosaka katra personu apvienības dalībnieka pienākumu un atbildības loku iepirkuma līguma izpildē, un visi personu apvienības dalībnieki ir pilnvarojuši vienu no dalībniekiem parakstīt iepirkuma līgumu un citus dokumentus, saņemt un izdot rīkojumus personu apvienības dalībnieku vārdā, kā arī saņemt maksājumus no pasūtītāja.
4.1.6. Pretendenta, kas reģistrēts Latvijas Būvkomersantu reģistrā (BIS), reģistrācijas faktu un tiesības veikt būvdarbus, iepirkumu komisija pārbauda Būvkomersantu reģistrā tīmekļvietnē https://bis.gov.lv/bisp/.  Pretendents, kas reģistrēts ārvalstīs, iesniedz līdzvērtīgas iestādes izdota dokumenta kopiju, kas atbilstoši attiecīgās valsts normatīviem aktiem apliecina pretendenta tiesības veikt iepirkuma nolikumā noteiktos darbus, pievienojot apliecinājumu, ka, gadījumā, ja tam tiks piešķirtas līgums slēgšanas tiesības, uz iepirkuma līguma noslēgšanas brīdi tas būs reģistrēts Latvijas Būvkomersantu reģistrā.

4.1.7. Informācija par nolikuma 3.2.1.punktā noteiktajām prasībām atbilstošu pretendenta būvdarbu pieredzi noformējama saskaņā ar nolikuma 3.pielikumā pievienoto formu. Pieredzes apliecināšanai sarakstam jāpievieno nolikuma 3.2.1.punktā prasīto pieredzi pilnībā apliecinoši dokumenti, piemēram, pasūtītāju atsauksmes, būvatļaujas, objekta ekspluatācijā pieņemšanu apliecinošu dokumentu vai citu dokumentu kopijas, ņemot vērā, ka pievienotajiem dokumentiem pilnībā jāapliecina nolikumā prasīto pieredzi, t.sk. attiecībā uz veiktajiem darbiem, to apjomiem u.tml.
4.1.8. Informācija par nolikuma 3.2.2.punktā noteiktajiem sertificētiem speciālistiem, kuri līguma noslēgšanas gadījumā darbosies līguma izpildē, sagatavojama saskaņā ar nolikumam pievienoto formu (4.pielikums). Par būvspeciālistu sertifikātu spēkā esamību iepirkumu komisija pārliecinās Būvspeciālistu reģistrā tīmekļvietnē https://bis.gov.lv/bisp/. 

4.1.9. Pretendenta piedāvātā ēku būvdarbu vadītāja - atbildīgā būvdarbu vadītāja pašrocīgi parakstīts kvalifikācijas un pieredzes apraksts, kas sagatavojams atbilstoši nolikumam pievienotajai formai (5.pielikums). Sertificētā speciālista pieredzes aprakstam par pieredzes sarakstā norādītajiem objektiem obligāti jāpievieno dokumenti (atsauksmes vai tml.), kas pilnībā apliecina, ka konkrētā persona ir veikusi attiecīgos pienākumus un parakstījusi attiecīgos dokumentus, ņemot vērā, ka pievienotajiem dokumentiem pilnībā jāapliecina nolikumā prasīto pieredzi, t.sk. attiecībā uz veiktajiem darbiem, to apjomiem u.tml.

4.1.10. Ja kāds no nolikuma 3.2.2.punkta apakšpunktos noteiktajiem speciālistiem nav pretendenta vai tā piesaistītā apakšuzņēmēja darbinieks, pretendents piedāvājumam pievieno katra šāda piesaistītā speciālista pašrocīgi parakstītu apliecinājumu par dalību līguma izpildē konkrētā pozīcijā, ja iepirkuma rezultātā līguma slēgšanas tiesības tiks piešķirtas pretendentam.

4.1.11. Ja pretendents piesaista ārvalstu speciālistu, tad iesniedz apliecinājumu, ka gadījumā, ja ar pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, un iesniegs informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.
4.1.12. Ja pretendents plāno piesaistīt apakšuzņēmējus vai balstās uz to pieredzi, tehniskajām un/vai profesionālajām spējām, pretendentam ir jāiesniedz par visiem apakšuzņēmējiem:

4.1.12.1. apakšuzņēmējiem nododamās iepirkuma daļas apraksts atbilstoši Apakšuzņēmējiem nododamās iepirkuma daļas izpildes sarakstam (6.pielikums);

4.1.12.2. rakstisks apakšuzņēmēja apliecinājums atbilstoši Apakšuzņēmēja apliecinājuma formai (6.1.pielikums) (apliecinājuma 2.punkta b) apakšpunkts jāaizpilda, ja pretendents plāno balstīties uz apakšuzņēmēja pieredzi, tehniskajām un/vai profesionālajām spējām);

4.1.12.3. dokumenti, kas apliecina apakšuzņēmēja atbilstību nosacījumiem pretendenta dalībai iepirkumā (ja pretendents plāno balstīties uz apakšuzņēmēja pieredzi, tehniskajām un/vai profesionālajām spējām).

4.1.13. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.1.1. – 3.1.3.punkts, bet pārējos nolikuma punktos izvirzītās prasības jāizpilda personu apvienībai kopumā, ņemot vērā tās pienākumus iespējamā iepirkuma līguma izpildē.
4.2. Tehniskais piedāvājums 

4.2.1. Tehniskajā piedāvājumā jāiekļauj:
4.2.1.1. būvniecības tāmes, kas sagatavojamas saskaņā ar nolikumam pievienotajiem darbu apjomiem (1.pielikums) un atbilstoši Ministru kabineta 2017.gada 3.maija noteikumu Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība” prasībām un noteiktajām tāmju formām. Tāmēs pozīcijas jānorāda tādā pašā secībā kā nolikuma 1.pielikumā dotajā būvdarbu apjomu sarakstā, un jāpiedāvā visas būvdarbu apjomu sarakstā norādītās pozīcijas. 
Pretendentam savā piedāvājumā ir pienākums dzēst norādi „vai ekvivalents”, ja tiek piedāvāts sarakstā norādītais materiāls/izstrādājums/iekārta, vai – ja pretendents piedāvā ekvivalentu, tad sarakstā attiecīgajā pozīcijā norāda piedāvātā ekvivalenta konkrētu nosaukumu un iesniedz dokumentus, kas pierāda ekvivalenci, un papildus iesniedz informāciju, kurā norādīts prasītā un piedāvātā ekvivalenta tehniskais salīdzinājums.
4.3. Finanšu piedāvājums
4.3.1. Finanšu piedāvājuma apkopojumu par visu iepirkuma priekšmeta apjomu pretendents sagatavo un iesniedz atbilstoši finanšu piedāvājuma formai (7.pielikums), darbu izpildes tāmes atbilstoši tehniskajā specifikācijā dotajiem darbu apjomiem un 4.2.1.punktā noteiktām prasībām.
4.3.2. Pretendents nedrīkst patvaļīgi izslēgt kādu no darbu apjomu sarakstā (1.pielikums) norādītajām darbu un materiālu pozīcijām, kā arī patvaļīgi mainīt norādītos apjomus. Tāpat pretendents nedrīkst patvaļīgi veikt grozījumus, proti, izlaist atsevišķus darbu nosaukumus, papildināt ar jauniem darbu nosaukumiem, grozīt darbu nosaukumus, mērvienības u.c. 
4.3.3. Finanšu piedāvājuma izmaksu aprēķinos jānorāda vienības cenas ar precizitāti divi cipari aiz komata, norādot visu pozīciju izcenojumu. Ja finanšu piedāvājumā iekļautas pozīcijas ar “0” (nulle) izmaksām, pretendents finanšu piedāvājumā sniedz skaidrojumu, no kāda finansējuma/pozīcijām attiecīgās pozīcijas izmaksas tiks segtas. Jebkuru izmaksu neiekļaušanai finanšu piedāvājumā ir jābūt objektīvi pamatotai (saturot konkrētus faktus un pierādījumus) jau iesniegtajā piedāvājumā.
4.3.4. Finanšu piedāvājuma cenā ir jāparedz un jāiekļauj visas izmaksas, kas saistītas ar paredzamā līguma izpildi, tai skaitā, visi iespējamie riski, kas saistīti ar tirgus cenu svārstībām, maksājamie nodokļi (izņemot pievienotās vērtības nodokli), nodevas, materiāli, algas, mehānismi, preču iekraušana, izkraušana, piegāde, transporta izdevumi, uzstādīšana, garantijas nodrošināšana, visi ar darbu organizāciju saistītie izdevumi, kā arī darbi, kas nav minēti, bet bez kuriem nebūtu iespējama tehnoloģiski pareiza un spēkā esošiem normatīvajiem aktiem atbilstoša līguma izpilde pilnā apmērā, u.c. ar līguma izpildi saistīti izdevumi. Līgumcena nav pakļaujama nekādām izmaiņām. Pievienotās vērtības nodoklis tiek piemērots saskaņā ar Latvijas Republikā spēkā esošajiem normatīvajiem aktiem.
5. piedāvājumu vērtēšana
5.1. Piedāvājumu vērtēšanas pamatnoteikumi

5.1.1. Komisija slēgtās sēdēs atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību konkursa nolikumā noteiktajām prasībām un izvēlas pretendenta piedāvājumu saskaņā ar izvēles kritēriju.
5.1.2. Komisija ir tiesīga veikt kvalifikācijas atbilstības pārbaudi tikai tam pretendentam, kuram būtu piešķiramas līguma slēgšanas tiesības.
5.1.3. Lai izvērtētu, kuram no pretendentiem pirmšķietami būtu piešķiramas līguma slēgšanas tiesības, proti, kurš ir piedāvājums ar viszemāko cenu, pēc piedāvājumu noformējuma pārbaudes iepirkumu komisija atbilstoši Publisko iepirkumu likuma 41.panta devītajai daļai pārbauda, vai piedāvājumos (būvniecības tāmēs) nav aritmētisko kļūdu vai pārrakstīšanās kļūdu. Ņemot vērā, ka pretendentu finanšu piedāvājums vērtējams kopsakarā ar pretendenta tehniskajā piedāvājumā iekļautajām tāmēm, iepirkumu komisija šos piedāvājumus vērtē vienlaikus. Ja iepirkumu komisija konstatē aritmētiskās kļūdas, tā šīs kļūdas izlabo. Par kļūdu labojumu un laboto piedāvājuma summu iepirkumu komisija paziņo pretendentam, kura pieļautās kļūdas labotas, un vērtējot piedāvājumu, ņem vērā labojumus.
5.1.4. Pēc finanšu un tehnisko  piedāvājumu pārbaudes, iepirkumu komisija veic kvalifikācijas pārbaudi tam pretendentam, kuram būtu piešķiramas līguma slēgšanas tiesības.
5.1.5. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
5.2. Piedāvājumu noformējuma pārbaude
5.2.1. Komisija novērtē piedāvājuma atbilstību 1.5.punktā noteiktajām prasībām.
5.2.2. Ja piedāvājums neatbilst kādai no piedāvājumu noformējuma prasībām, komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
5.2.3. Pretendenta piedāvājumu neizskata, ja pretendents nav iesniedzis piedāvājuma nodrošinājumu vai arī iesniegtā piedāvājuma nodrošinājuma saturs nav atbilstošs nolikuma prasībām (nolikuma 1.6.punkts).
5.3. Pretendenta atlase un kvalifikācijas pārbaude
5.3.1. Iepirkumu komisija novērtē pretendenta atbilstību nolikumā noteiktajām pretendentu atlases un kvalifikācijas prasībām.
5.3.2. Ja iepirkumu komisija konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo (piedāvājumā iekļauto informāciju papildinošo) dokumentu, nodrošinot vienlīdzīgu attieksmi pret visiem kandidātiem un pretendentiem. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
5.3.3. Ja iepirkumu komisija saskaņā ar PIL 41.panta sesto daļu ir pieprasījusi izskaidrot vai papildināt piedāvājumā ietverto – pretendenta iesniegto informāciju, bet pretendents to nav izdarījis atbilstoši noteiktajām prasībām, iepirkumu komisija piedāvājumu vērtē pēc tās rīcībā esošās informācijas.
5.3.4. Pretendents, kura piedāvājums (t.sk. saskaņā ar nolikumu un Publisko iepirkumu likumā noteikto papildus sniegtais skaidrojums vai papildus informācija) neatbilst kādai no iesniedzamo kvalifikācijas dokumentu prasībām vai nesatur noteikto kvalifikāciju apliecinošu informāciju, tiek izslēgts no turpmākas dalības iepirkumā. Komisija pieņemot šādu lēmumu, ņem vērā samērīguma principu un nenoraida piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
5.4. Tehniskā piedāvājuma atbilstības pārbaude
5.4.1. Piedāvājuma vērtēšanas gaitā iepirkumu komisija ir tiesīga pieprasīt, lai tiek izskaidrota tehniskajā piedāvājumā iekļautā informācija.

5.4.2. Iepirkumu komisija izslēdz pretendentu no turpmākās dalības iepirkuma procedūrā, ja pretendents ar tehnisko piedāvājumu un sniegtajām atbildēm uz iepirkumu komisijas jautājumiem nepierāda savu spēju būvdarbu laikā nodrošināt nolikumā norādīto tehnisko prasību izpildi.

5.4.3. Pretendents, kura piedāvājums nav sagatavots atbilstoši tehniskā piedāvājuma sagatavošanas prasībām, tiek izslēgts no turpmākas dalības konkursā. Pieņemot lēmumu par šāda piedāvājuma noraidīšanu, iepirkumu komisija vērtē neatbilstības samērīgumu.
5.5. Finanšu piedāvājuma pārbaude
5.5.1. Vērtējot finanšu piedāvājuma atbilstību, iepirkumu komisija vērtē vai finanšu piedāvājums sagatavots atbilstoši nolikumā noteiktajām prasībām. Komisija pārbauda, vai nav saņemts nepamatoti lēts piedāvājums, tai skaitā izvērtē un salīdzina pretendentu piedāvātās līgumcenas.
5.5.2. Pretendents, kura piedāvājums nav sagatavots atbilstoši Finanšu piedāvājumam noteiktajām prasībām, tiek izslēgts no turpmākas dalības konkursā. Pieņemot lēmumu par šāda piedāvājuma noraidīšanu, iepirkumu komisija vērtē neatbilstības samērīgumu.
5.5.3. Pēc komisijas pieprasījuma pretendents iesniedz izmaksu kalkulāciju atbilstoši Ministru kabineta 03.05.2017. noteikumu Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība” prasībām komisijas noteiktajā termiņā, kas nav mazāks par 4 (četrām) darba dienām. Komisija izslēdz no turpmākās dalības iepirkuma procedūrā pretendentu, kurš neiesniedz šajā punktā prasīto kalkulāciju komisijas noteiktajā termiņā.

5.5.4. Ja pasūtītājam pretendenta iesniegtais piedāvājums šķiet nepamatoti lēts, pasūtītājs rīkojas saskaņā ar PIL 53.pantu.
6. PiedāvājumU IZvēles kritērijs un lēmuma pieņemšana
6.1. Pēc pretendentu atlases un piedāvājumu atbilstības pārbaudes, komisija no nolikumā norādītajām prasībām atbilstošajiem piedāvājumiem izvēlēsies saimnieciski visizdevīgāko piedāvājumu ar viszemāko cenu atbilstoši PIL 51.panta ceturtajai daļai, kas nosaka, ka  pasūtītājs piedāvājumu salīdzināšanai un izvērtēšanai ir tiesīgs izmantot tikai cenu, ja sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
6.2. Vērtējot piedāvājumu, komisija ņems vērā kopējo līgumcenu bez pievienotās vērtības nodokļa.
6.3. Pirms lēmuma par iepirkuma procedūras rezultātiem pieņemšanas, pasūtītājs PIL 42.pantā noteiktajā kārtībā, pārbauda:
6.3.1. vai uz pretendentu vai personālsabiedrības biedru, ja pretendents ir personālsabiedrība, kuram atbilstoši citām nolikumā noteiktajām prasībām un izraudzītajiem piedāvājuma izvērtēšanas kritērijiem būtu piešķiramas iepirkuma līguma slēgšanas tiesības, neattiecas PIL 42.panta pirmās daļas 1., 2., 3., 4., 5., 6., 7., 12. vai 13.punktā minētie izslēgšanas gadījumi;
6.3.2. vai uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, neattiecas PIL 42.panta pirmās daļas 1., 2., 3., 4., 5., 6., 7. vai 14. punktā minētie izslēgšanas gadījumi;

6.3.3. vai uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10% no kopējās publiska būvdarbu līguma vērtības, neattiecas PIL 42.panta pirmās daļas 2., 3., 4., 5., 6., 7. vai 14.punktā minētie izslēgšanas gadījumi.

6.4. Ja pretendents vai personālsabiedrības biedrs, ja pretendents ir personālsabiedrība, atbilst PIL 42. panta pirmās daļas 1., 3., 4., 5., 6. vai 7.punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē, bet iepirkumu komisija vērtē iesniegtos pierādījumus un rīkojas atbilstoši PIL 43.pantam.
6.5. Iepirkumu komisija pamatojoties uz Starptautisko un Latvijas Republikas nacionālo sankciju likuma 11.1 panta pirmo daļu, attiecībā uz pretendentu, kuram atbilstoši iepirkuma nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, pārbauda, vai attiecībā uz to, tā valdes vai padomes locekli, pārstāvēttiesīgo personu vai prokūristu, vai personu, kura ir pilnvarota pārstāvēt kandidātu vai pretendentu darbībās, kas saistītas ar filiāli, vai personālsabiedrības biedru, ja kandidāts vai pretendents ir personālsabiedrība, ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.
6.6. Ja pirms tam, kad iepirkumu komisija pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram pasūtītājs izvēlēsies piedāvājumu, būs tas, sociālais kritērijs – studiju prakses ietvaros nodarbināto personu skaits pēdējo 12 mēnešu laikā, skaitot no nolikumā norādītā piedāvājuma iesniegšanas termiņa beigām. Par studiju prakses ietvaros nodarbināto personu tiks uzskatīta persona, kas studiju prakses ietvaros tika nodarbināta pie pretendenta nepārtraukti ne mazākā kā 1 mēnesi pēdējo 12 mēnešu laikā, un, attiecībā uz kuru tika noslēgts trīspusējais studiju prakses līgums.
6.7. Iepirkumu komisija, ņemot vērā vērtēšanas rezultātus, pieņem lēmumu par iepirkuma līguma slēgšanas tiesību piešķiršanu, iepirkuma pārtraukšanu vai izbeigšanu.
7. konkursa rezultātu paziņošana
7.1. Pasūtītājs, ievērojot PIL 37.panta otrajā daļā noteikto, triju darbdienu laikā pēc lēmuma pieņemšanas vienlaikus informē visus pretendentus par pieņemto lēmumu attiecībā uz iepirkuma līguma slēgšanu.
7.2. Pasūtītājs informāciju par rezultātiem nosūta pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nodod personīgi.
7.3. Pasūtītājs 10 darbdienu laikā pēc tam, kad noslēgts iepirkuma līgums vai pieņemts lēmums par iepirkuma procedūras izbeigšanu vai pārtraukšanu, iesniedz publicēšanai paziņojumu par līguma slēgšanas tiesību piešķiršanu.
8. IEPIRKUMA LĪGUMA slēgšana un grozīšana

8.1. Iepirkuma līgumu ar izraudzīto pretendentu slēdz ne agrāk kā nākamajā darbdienā pēc PIL 60.panta septītajā daļā norādītā nogaidīšanas termiņa beigām, ja Iepirkumu uzraudzības birojā nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem. 
8.2. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu un saskaņā ar nolikuma noteikumiem un iepirkuma līguma projektu (8.pielikums).
8.3. Izraudzītajam pretendentam iepirkuma līgums jāparaksta ne vēlāk kā 10 (desmit) dienu laikā no pasūtītāja attiecīga uzaicinājuma nosūtīšanas dienas. Ja pretendents minētajā termiņā pasūtītājam neiesniedz parakstītu iepirkuma līgumu, tas tiks uzskatīts par atteikumu to slēgt.
8.4. Ja izraudzītais pretendents atsakās slēgt iepirkuma līgumu vai atbilstoši iepirkuma nolikuma 8.3.punktā paredzētajam, pasūtītāja noteiktajā laikā nav to parakstījis, iepirkumu komisija ir tiesīga pieņemt lēmumu iepirkuma līguma slēgšanas tiesības piešķirt pretendentam, kurš iesniedzis nākamo saimnieciski visizdevīgāko piedāvājumu ar nākamo viszemāko cenu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt pretendentam, kurš iesniedzis saimnieciski visizdevīgāko piedāvājumu ar nākamo viszemāko cenu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.
8.5. Pirms lēmuma pieņemšanas par līguma noslēgšanu ar nākamo pretendentu, kurš iesniedzis nākamo saimnieciski visizdevīgāko piedāvājumu, pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju. Ja nepieciešams, pasūtītājs ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
8.6. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēja piesaiste notiek saskaņā ar iepirkuma līgumu un Publisko iepirkumu likuma 62.pantu.
8.7. Iepirkuma līguma grozījumi ir pieļaujami tikai tad, ja tie veikti ievērojot PIL 61.pantā noteikto.
9. konkursa komisija

9.1. Komisija ir lemttiesīga, ja komisijas sēdē piedalās vismaz 2/3 (divas trešdaļas) komisijas locekļu.
9.2. Komisijas tiesības:
9.2.1. rakstiski pieprasīt, lai pretendents vai kompetenta institūcija izskaidro vai papildina piedāvājumā iesniegtajos dokumentos ietverto informāciju, ja pasūtītājs konstatē, ka iesniegtajos dokumentos ietvertā informācija ir neskaidra vai nepilnīga;
9.2.2. pārbaudīt visu pretendentu sniegto ziņu patiesumu;
9.2.3. pārbaudīt un/vai iegūt nepieciešamo informāciju kompetentā institūcijā, t.sk., no atsauksmju sniedzējiem, datubāzēs vai no citiem avotiem;
9.2.4. pieaicināt komisijas darbā speciālistus vai ekspertus ar padomdevēja tiesībām;
9.2.5. veikt citas darbības saskaņā ar Publisko iepirkumu likumu, nolikumu un citiem normatīvajiem aktiem.
9.3. Komisijas pienākumi:
9.3.1. izskatīt pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā, novērtēt to atbilstību nolikuma prasībām;
9.3.2. pieņemt lēmumu;
9.3.3. veikt citas darbības saskaņā ar Publisko iepirkumu likumu, nolikumu un citiem normatīvajiem aktiem.
10. PretendentA tiesības un pienākumi
10.1. Pretendenta tiesības:
10.1.1. pieprasīt papildu informāciju par nolikumu. Papildu informācija par nolikumā iekļautajām prasībām jāpieprasa laikus, lai komisija, atbilstoši PIL 36.panta otrajā daļā noteiktajam termiņa ierobežojumam varētu to sniegt ne vēlāk kā 6 (sešas) dienas pirms piedāvājumu iesniegšanas termiņa beigām;
10.1.2. līdz piedāvājumu iesniegšanas termiņa beigām atsaukt savu piedāvājumu, izmantojot EIS pieejamo piedāvājuma atsaukšanas darbību šķirklī „Iesniegšana”;
10.1.3. līdz piedāvājumu iesniegšanas termiņa beigām grozīt savu piedāvājumu, augšupielādējot EIS grozīto piedāvājumu vai tā daļu un parakstot grozījumus ar drošu elektronisko parakstu un laika zīmogu vai ar EIS piedāvāto elektronisko parakstu;
10.1.4. veikt citas darbības saskaņā ar Publisko iepirkumu likumu, citiem normatīvajiem aktiem un nolikumu.
10.2. Pretendenta pienākumi:

10.2.1. rakstveidā, komisijas norādītajā termiņā, sniegt atbildes un paskaidrojumus uz komisijas uzdotajiem jautājumiem par piedāvājumu;
10.2.2. sagatavot un iesniegt piedāvājumu ievērot visus konkursa nolikumā minētos noteikumus.
11. Citi noteikumi
11.1. Piedalīšanās iepirkuma procedūrā ir pretendenta brīvas gribas izpausme. Iesniedzot savu piedāvājumu dalībai konkursā, pretendents visā pilnībā pieņem visas nolikumā piedāvājuma sagatavošanai un iesniegšanai ietvertās prasības un noteikumus, un apņemas tos ievērot.

11.2. Par nolikuma neatņemamām sastāvdaļām tiek uzskatīti arī visi nolikuma papildinājumi, labojumi, precizējumi un sniegtā papildinformācija.

11.3. Konkursa nolikums sastādīts un apstiprināts latviešu valodā uz 16 (sešpadsmit) lapām, kam pievienoti 8 (astoņi) pielikumi, kas ir nolikuma neatņemamas sastāvdaļas:
1.pielikums – Darbu apjomi;
2. pielikums – Pieteikums dalībai atklātā konkursā;
3.pielikums – Būvdarbu pieredzes saraksts (forma);
4.pielikums – Informācija par sertificētiem speciālistiem; 
5.pielikums – Kvalifikācijas un pieredzes apraksts;
6.pielikums – Apakšuzņēmēju un apakšuzņēmēju apakšuzņēmēju saraksts (forma);
6.1.pielikums – Apakšuzņēmēja apliecinājums (forma);
7.pielikums – Finanšu piedāvājums (forma);
8.pielikums – Iepirkuma līguma projekts.
Iepirkumu komisijas priekšsēdētājs
        /personiskais paraksts/
                J.Zvirgzdiņš
